2016. gada 21. jūnijā Rīkojums Nr. 361

Rīgā (prot. Nr.  30 42. §)

**Par Valsts ieņēmumu dienesta ģenerāldirektora pienākumu izpildītāju**

1. Saskaņā ar likuma "Par Valsts ieņēmumu dienestu" 4. panta pirmo daļu, kā arī ievērojot finanšu ministres D. Reiznieces-Ozolas ieteikumu, apstiprināt Valsts ieņēmumu dienesta ģenerāldirektora vietnieces nodokļu jomā Daces Pelēkās kandidatūru Valsts ieņēmumu dienesta ģenerāldirektora pienākumu pildīšanai ar 2016. gada 27. jūniju.

2. Noteikt, ka D. Pelēkā Valsts ieņēmumu dienesta ģenerāldirektora pienākumus pilda līdz jauna Valsts ieņēmumu dienesta ģenerāldirektora iecelšanai.

Ministru prezidents Māris Kučinskis

Finanšu ministre Dana Reizniece-Ozola